Guy Rewenig - Wikipedia, déi fräi Enzyklopedie

# Guy Rewenig

### Vu Wikipedia, der fräier Enzyklopedie.

De Guy Rewenig, gebuer den 31. August 1947 zu Lëtzebuerg, war bis 1984 Schoulmeeschter an ass zënterhier fräie Schrëftsteller. 2005 krut en de Batty-Weber-Präis fir säi Gesamtwierk.

## [Änneren] Säi Liewen

De Guy Rewenig ass an der Stad, zu Gasperech an zu Zéisseng, opgewuess, an huet am Koléisch d'Première gemaach. Hien huet zu Walfer fi Schoulmeeschter geléiert an huet dëse Beruff fir d'éischt zu Beetebuerg, dono, vun 1971 un, zu Esch-Uelzecht. 1984 ass en op Nouspelt geplënnert, wou en zënterhier als fräie Schrëftsteller lieft.

1974 war hien e Grënnungsmember vun der ASTI. 2000 huet en zesumme mam Roger Manderscheid de Verlag ultimomondo gegrënnt.

## [Änneren] Säi Wierk

Vun 1963 un huet de Guy Rewenig éischt Filmkritiken am Luxemburger Wort publizéiert. 1970 ass säin éischt Theaterstéck Interview, erauskomm, am selweschte Joer e Band mat Erzielungen, Als der Feigenbaum verdorrte. Zënter 1973 schreift hien och Kannerliteratur; säi Buch Muschkilusch, dat 1980 erauskoum, ass 8 Mol nei opgeluecht ginn.

1984 huet de Rewenig säin éischte Roman op Lëtzebuergesch, Hannert dem Atlantik, publizéiert. Hie schreift bis haut op Däitsch, Lëtzebuergesch a Franséisch. Hien huet als fräie Mataarbechter Artikelen an Zeitungen an Zäitschrëften verëffentlecht, ë. a. am Tageblatt, Lëtzebuerger Land, Alternativ, Perspektiv, Gréngespoun a Forum. Dacks waren dat zäitkritisch, satiresch Texter, an deenen de Rewenig sozial a politesch Mëssstänn thematisiéiert huet an d'Liewen an d'Mentalitéiten zu Lëtzebuerg kommentéiert huet.

### [Änneren] Romaner

- Hannert dem Atlantik, 1985, Editions Phi
- Gemëschte Chouer, 1987, Editions Phi
- Mass mat dräi Hären, 1989, Editions Phi
- Grouss Kalvakad, 1991, Editions Phi
- Vakanz am Pazifik, 1998, Editions Phi
- Frëndlech Banditten, 2001, Editions Phi
- Zikatriss, 2001, Editions Phi
- Lackéiert Elefanten, 2001, Editions ultimomondo

### [Änneren] Gedichter

- Kampfmaschine, 1973, Eegeverlag

### [Änneren] Cabaret

- Honn déi bäisse billen net, 1981, Escher Theater
- Schwaarz Lëschten, 1981, Escher Heft, edition kontext

### [Änneren] Theaterstécker déi gespillt goufen

- Interview, Stadtheater Lëtzebuerg, Regie: Tun Deutsch

### [Änneren] Theaterstécker déi net gespillt goufen

- Staatsbürgerschlachtfest, 1972

### [Änneren] Theater fir Kanner

### [Änneren] Texter fir Kanner

- Muschkilusch

## [Änneren] Um Spaweck

- "Ënnert de Rieder", e Gedicht vum Guy Rewenig
- Seng Bibliographie op www.cnl.lu
- De Guy Rewenig op der Websäit vun ultimomondo

Vun "http://lb.wikipedia.org../../../g/u/y/Guy_Rewenig_1e48.html"

Kategorien: Lëtzebuergesch Auteuren | Gebuer 1947

##### Views

- Artikel
- Diskussioun
- Aktuell Revisiounen

##### Sichen